31999R1645
L 195/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1645/1999 НА КОМИСИЯТА
от 27 юли 1999 година
относно допълнение на приложението към Регламент (ЕО) № 2400/96 относно вписването на някои означения в „Регистър на защитените наименования за произход и на защитените географски указания“, предвиден в Регламент (ЕИО) № 2081/92 на Съвета за защита на географските указания и наименованията за произход на селскостопанските и хранителни продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. за защита на географските указания и наименованията за произход на селскостопанските и хранителни продукти (1), последно изменен с Регламент (ЕО) № 1068/97 на Комисията (2), и по-специално член 6, параграфи 3 и 4 от него,
(1)
като има предвид, че в съответствие с член 5 от Регламент (ЕИО) № 2081/92 Франция предаде на Комисията две заявки за регистрация на две означения като наименования за произход или географски указания;
(2)
като има предвид, че се установи, съгласно член 6, параграф 1 от горепосочения регламент, че заявките са в съответствие с този регламент и по-специално, че съдържат всички елементи, предвидени в член 4 от него;
(3)
като има предвид, че на Комисията не е предавана декларация за възражение по смисъла на член 7 от горепосочения регламент след публикуването в Официален вестник на Европейските общности (3) на означенията, фигуриращи в приложението към настоящия регламент;
(4)
като има предвид, че вследствие на това тези означения следва да бъдат вписани в „Регистър на защитените наименования за произход и на защитените географски указания“ и следователно да се ползват със защита в рамките на Общността като защитено географско указание и защитено наименование за произход;
(5)
като има предвид, че приложението към настоящия регламент допълва приложението към Регламент (ЕО) № 2400/96на Комисията (4), последно изменен с Регламент (ЕО) № 872/1999 (5),
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2400/96 се допълва с означенията, фигуриращи в приложението към настоящия регламент, и тези означения се вписват като защитено географско указание (ЗГУ) и защитено наименование за произход (ЗНП) в „Регистър на защитените наименования за произход и на защитените географски указания“, предвиден в член 6, параграф 3 от Регламент (ЕИО) № 2081/92.
Член 2
Настоящият регламент влиза в сила от деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 юли 1999 година.